117.29 REGOLAMENTI DWAR IL-KONTROLL TA’ ĦŻIN TA’ QMUĦ L-AVVIŻ LEGALI 8 ta’ l-2007, kif emendat bl-Avviż Legali 409 ta’ l-2007. L-AVVIŻ LEGALI 8 ta’ l-2007, kif emendat bl-Avviż Legali 409 ta’ l-2007. 1. Titolu u skopijiet. (1) It-titolu ta’ dawn ir-regolamenti hu Regolamenti dwar il-Kontroll ta’ Ħżin ta’ Qmuħ. (2) L-iskop ta’ dawn ir-regolamentihu biex jirregola l-ħżin ta’ qmuħ f’postijiet fejn jinħażnu l-qmuħ f’Malta u biex tiġi żgurata d-disponibilità ta’ qmuħ għall-konsum jew biex dawn jintużaw fis-suq Malti. Tifsir. 2. F’dawn ir-regolament i- " awtorità dwar is-saħħa " tfisser dak l-uffiċjal pubbliku responsabbli għas-saħħa pubblika skond l-Ordinanza dwar l-Organizzazzjoni tad-Dipartiment tas-Saħħa, jew kull liġi oħra li tidħol minflokha; Kap. 94. Kap. 94. " Direttur, Saħħa tal-Pjanti " tfisser id-Direttur responsabbli għal affarijiet li għandhom x’jaqsmu mas-saħħa tal-pjanti fil-Ministeru responsabbli għall-agrikoltura; " il-Ministru " tfisser il-Ministru responsabbli għall-kummerċ; "operatur " tfisser kull persuna jew impriża li f’xi żmien tkun qegħda tħaddem post fejn jinħażnu l-qmuħ; "post fejn jinħażnu l-qmuħ " tfisser kull post fejn jinħażnu l-qmuħ skond mal-Ministru jista’ minn żmien għal żmien jinkludi fi Skeda li tinsab ma’ dawn ir-regolamenti u tinkludi kull post fejn il-ħżin ta’ qmuħ huwa provdut bħala servizz; "qmuħ " tfisser xgħir, qamħ, qamħirrum, jew kull ċereali ieħor; " traċċabilità " tfisser il-kapaċità li tkun tista’ tiġi traċċata u segwita kunsinna, pakk jew lott ta’ qmuħ matul l-istadji kollha tal-produzzjoni, ipproċessar u distribuzzjoni, u l-frażi "traċċabbli" għandu jkollha l-istess tifsira kemm-il darba r-rabta tal-kliem ma tkunx teħtieġ xort’oħra. 3. Dmir ta’ operatur ta’ post fejn jinħażnu l-qmuħ. (1) L-operatur ta’ post fejn jinħażnu l-qmuħ għandu jiżgura li jkun hemm disponibbli faċilitajiet ta’ ħżin li jkunu ekwivalenti għall-kapaċità li tista’ tiġi stabbilita minn żmien għal żmien mill-Ministru fil-post fejn jinħażnu l-qmuħ li jitħaddem minnu għall-ħżin ta’ qmuħ intiżi għall-konsum fis-suq Malti. (2) Kap. 449. L.S.433.03 Kap. 449. L-operatur ta’ post fejn jinħażnu l-qmuħ għandu jiżgura li f’kull żmien, il-ħżin ta’ qmuħ ġoxipost fejn jinħażnu l-qmuħ bħal dak isir b’mod konformi ma’ xi u kull liġi rilevanti ta’ l-Unjoni Ewropea u ta’ Malta skond ma jistgħu jkunu fis-seħħ minn żmien għal żmien, inlużi iżda mhux limitatament għall-Att dwar is-Sigurtà fl-Ikel, ir-Regolamenti dwar Organiżmi Dannużi fil-Kwarantina tal-Pjanti, u r-Regolament (KE) Nru. 178/2002 tal-Parlament Ewropew u tal-Kunsill tat-28 ta’ Jannar 2002 li jistabbilixxi l-prinċipji ġenerali u l-ħtiġiet tal-liġi li tirrigwarda l-ikel, li tistabbilixxi lill-Awtorità Ewropea dwar is-Sigurezza ta’ l-Ikel u li tistabbilixxi proċeduri f’dak li għandu x’jaqsam mas-sigurezza ta’ l-ikel. 4. Records. (1) Mingħajr preġudizzju għal kull obbligu ieħor li jżomm informazzjoni jew records taħt xi liġi oħra, l-operatur ta’ post fejn jinħażnu l-qmuħ għandu, b’mod separat għar-rigward ta’ kull kunsinna individwali ta’ qmuħ li tista’ tinħażen għal xi żmien fil-post fejn jinħażnu l-qmuħ li huwa jkun jopera, jżomm records kifimiss: (a) ta’ kull moviment ta’ kull kunsinna individwali ta’ qmuħ, (b) tat-tipi ta’ qmuħ li jkunu jiffurmaw kunsinna bħal dik, u (ċ) ta’ l-utenti tal-post fejn jinħażnu l-qmuħ. (2) L-operatur għandu jara li r-recordsimsemmija fis-sub regolament (1) ikunu disponibbli biex ikunu jistgħu jiġu spezzjonati mill-Ministru jew mid-Direttur, Saħħa tal-Pjanti jew mill-awtorità dwar is-saħħa jew minn kull uffiċjal skond madan jista’ jkun awtorizzat minn xi wieħed minnhom għal dak l-għan. (3) L-operatur għandu jżomm kull record ieħor li jkun jikkonsisti f’tali informazzjoni skond ma jista’ jkun jeħtieġ il-Ministru jew id-Direttur, Saħħa tal-Pjanti jew l-awtorità dwar is-saħħa jew minn kull uffiċjal skond madan jista’ jkun awtorizzat minn xi wieħed minnhom għall-għan li jivverifika t-traċċabilità ta’ qmuħ ikkunsinnati f’post fejn jinħażnu l-qmuħ, jew li jgħaddu fi transitu minn ġofih. 5. Spezzjoni. L-operatur ta’ post fejn jinħażnu l-qmuħ għandu jippermetti lil kull uffiċjal awtorizzat għal dak l-għan mill-Ministru jew mid-Direttur, Saħħa tal-Pjanti jew mill-awtorità dwar is-saħħa li jispezzjonal-post fejn jinħażnu l-qmuħ bil-għan li jkun jista’ jivverifika jekk ikunx hemm konformità mad-disposizzjonijiet ta’ dawn ir-regolamenti. 6. Ordnijiet. (1) Il-Ministru jista’, skond ma huwa jqis li jkun meħtieġ, jirregola l-livell ta’ tariffi għall-ħżin tal-post fejn jinħażnu l-qmuħ stabbilit mill-operatur bil-għan li jiġu żgurati kondizzjonijiet indaqs għall-utenti. (2) Il-Ministru jista’ jagħti dawk l-ordnijiet li huwa jqis li jkunu meħtieġa għal kull operatur ta’ post fejn jinħażnu l-qmuħ bil-għan li jiġi żgurati li jkun hemm konformità mad-disposizzjonijiet ta’ dawn ir-regolamenti. Min jonqos milli jikkonforma ruħu ma’ xi ordni magħmula skond dan ir-regolament ikun qiegħed jikkommetti reat kontra dawn ir-regolamenti. 7. Reati. Kull min jikser xi disposizzjoni ta’ dawn ir-regolamenti jkun ħati ta’ reat kontra dawn ir-regolamenti. 8. Penalitajiet. Emendat: A.L.409 ta’ l-2007. Kull minjinsabħati ta’ reat kontra dawn ir-regolamenti jista’, meta jinsabħati mill-Qorti tal-Maġistrati (Malta) jew mill-Qorti tal-Maġistrati (Għawdex) bħala Qorti ta’ Ġudikatura Kriminali, jeħel multa ta’ mhux inqas minn mitejnu tnejnutletineurouerbgħa u disgħ in ċenteżmu (232.94) iżda mhux iżjed minnelfejn u tlietamija u disgħa u għoxrin euro u tlieta u sebgħ in ċenteżmu (2, 329.37), jew multali tkun tammonta għal ħames darbiet il-profitt li l-ħati jkun għamel bħala riżultat tar-reat, skondliema tkun l-aktar għolja, jew għal priġunerija għal żmien ta’ mhux inqas minn xahar iżda mhux iżjed minn sitt xhur, jew għal dik il-multa u dik il-priġunerija flimkien. 9. Mingħajr preġudizzju għall-penalitajiet stipulati fir-regolament 8, il-Qorti msemmija tista’, wara li jsirilha rikors mill-prosekuzzjoni, tordna t-tħassir jew is-sospensjoni ta’ liċenza maħruġa lil xi persuna li tkun insabet ħatja taħt dawn ir-regolamenti, għall-eżerċizzju ta’ xi negozju jew kummerċ li jkollu x’jaqsam mat-tħaddim ta’ post fejn jinħażnu l-qmuħ.